ઘણાં બાળકો રમત - ગમત, સંગીતકળામાં સારો એવો રસ ધરાવતાં હોય છે. તેઓ ઉત્તમ આઇ-ક્યુ, યાદશક્તિ અને વાકપટુતા ધરાવતાં હોય છે પરંતુ તેમને ભણવામાં સહેજ પણ મન લાગતું હોતું નથી. આવી પરિસ્થિતિમાં માતાપિતાની ચિંતાનો પાર રહેતો નથી. ત્યારબાદ વાલીઓની જ્યોતિષીઓ, માનસશાસ્ત્રીઓ, યાદશક્તિ વધારવાના નુસખાઓ મેળવવા વૈદ્યોની મુલાકાતનો દોર ચાલુ થાય છે. આજે જ્યોતિષશાસ્ત્રની દૃષ્ટિએ બાળકો ભણવામાં કેમ મન લગાડતાં નથી અને તેના જ્યોતિષશાસ્ત્રીય કારણોની ચર્ચા કરીશું.પ્રથમ તો ઘણાં વાલીઓ બાળકોના માથા પર તેમની પોતાની પસંદગીનાં કાર્યક્ષેત્રો ઠોકી બેસાડતા હોય છે. જેમકે મારો દીકરો ડોક્ટર કે એન્જિનિયર જ થશે. ખરી વાત તો એ છે કે બાળકની પોતાની અભિરુચિ યોગ્યતાનો વિચાર કરીને તેના વિદ્યાભ્યાસના કાર્યક્ષેત્રનો વિચાર કરવો જોઇએ.